**Príloha**

**k rozhodnutiu Okresného úradu Nové Zámky o predĺžení rozšírenia činnosti pracoviska Okresného úradu Nové Zámky so sídlom v meste Štúrovo,**

**ul. Svätého Štefana 79**

**Katastrálny odbor bude v klientskom centre prijímať podania**:

* Žiadosť o výpis z  listu vlastníctva a údaje o bonitovaných pôdno-ekologických jednotkách
* Žiadosť o kópiu z katastrálnej mapy
* Žiadosť o kópiu z mapy určeného operátu
* Žiadosť o  identifikáciu parciel
* Výpis z pozemkovej knihy
* Žiadosť o vydanie kópie zo zbierky listín  a kópia originálu listu vlastníctva
* Žiadosť o vyhotovenie kópie geometrického plánu

**Odbor starostlivosti o životné prostredie  bude v klientskom centre prijímať podania**:

* Na úseku štátnej vodnej správy
* Na úseku odpadového hospodárstva
* Na úseku ochrany ovzdušia
* Na úseku ochrany prírody a krajiny
* Ďalej sa budú prijímať podania súvisiace s agendou životného prostredia ohľadom posudzovania vplyvov na životné prostredie  environmentálnych záťaží, priemyselných havárií, environmentálnych škôd
* a poskytovať konzultácie a ďalšie proklientske služby

**Pozemkový a lesný odbor bude v klientskom centre prijímať podania:**

**Na úseku vydávania a navrátenia vlastníctva k pozemkom – reštitučné konania**

Vo veci neukončených konaniach v zmysle zákona č. 229/1991 Zb. a zákona č. 503/2003 Z. z. môžu občania dokladať chýbajúce doklady k vydaniu rozhodnutia napríklad matričné doklady, dedičské rozhodnutia, doklady o prechode nehnuteľností na štát a pod.

**Na úseku pozemkových úprav**

Podľa zákona č. 330/1991 Zb. žiadosti vlastníkov, alebo obcí o usporiadanie vlastníckych a užívateľských pomerov na poľnohospodárskych pozemkoch

**Na úseku ochrany poľnohospodárskej pôdy**

V zmysle zákona č. 220/2004 Z. z. žiadosti o zmeny poľnohospodárskeho druhu pozemku na nepoľnohospodárske druhy pozemkov, ako aj zmien v rámci poľnohospodárskych druhov pozemkov. Taktiež žiadosti na dočasné využitie poľnohospodárskej pôdy na výsadbu rýchlorastúcich drevín

**Na úseku iných činností v pozemkovej oblasti**

* Vo veciach vysporiadania vlastníckych vzťahov v záhradkových osadách podľa zákona č. 64/1997 Z. z. prijíma doplňujúce doklady v pokračujúcich v konaniach až do ich konečného vyriešenia
* Žiadosti vlastníkov a užívateľov poľnohospodárskej pôdy v rámci zákona č. 504/2003 Z. z. o doriešenie nesúladov ohľadne nájomných a užívateľských vzťahov podľa §12a zákona
* Žiadosti občanov a organizácií o vydanie potvrdenia o bonite pôdy (BPEJ) v tých katastrálnych územiach, v ktorých ešte neprebehla obnova evidencie vlastníctva k pozemkom (ROEP)
* Žiadosti vlastníkov a užívateľov poľnohospodárskych pozemkov o ustanovenie poľnej stráže na základe zákona č. 255/1994 Z. z.

**Na úseku činnosti lesného hospodárstva**

* Žiadosti vlastníkov a užívateľov lesov v zmysle zákona č. 326/2005 Z. z. o zmeny v evidencii lesných pozemkov, v registri ciach na označovanie pôvodu dreva, v evidencii odbornej správy lesov
* Žiadosti o ustanovenie a odvolávanie členov lesnej stráže

**Na úseku pozemkových spoločenstiev**

* Žiadosti v zmysle zákona č. 97/2013 Z. z. o zmeny v evidencii registra pozemkových spoločenstiev (lesné a pasienkové urbáre)
* Žiadosti o výmaz z evidencie v prípade zrušených pozemkových spoločenstiev
* Žiadosti o zaregistrovanie nových pozemkových spoločenstiev

**Na úseku poľovníctva**

* Žiadosti podľa zákona č. 274/2009 Z. z. o zaevidovanie nájomných zmlúv poľovných revírov
* Žiadosti o zmeny hraníc poľovných revírov
* Prijímajú sa výhľadové plány chovu zveri ako aj ročné plány poľovného hospodárenia a rôzne povinné periodické formuláre poľovníckej štatistiky
* Žiadosti organizácií hospodáriacich na poľnohospodárskej pôde o mimoriadny odstrel zveri,
* Žiadosti na lov na poľovných aj nepoľovných pozemkoch
* Žiadosti na vykonanie skúšky členov poľovnej stráže a overovanie odbornej spôsobilosti členov
* Žiadosti na vykonanie skúšky z poľovníctva a vyšších poľovníckych skúšok
* Žiadosti o vykonanie skúšky poľovných hospodárov
* a poskytovať konzultácie a ďalšie proklientske služby

**Odbor cestnej dopravy a pozemných komunikácií bude v klientskom centre prijímať podania formou inteligentnej podateľne:**

* Žiadosti podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov
* Žiadosti podľa zákona č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení niektorých zákonov v znení neskorších predpisov
* Hlásenia podľa zákona č. 93/2005 Z. z. o autoškolách a o zmene a doplnení niektorých zákonov v znení neskorších predpisov